Fusa var i perioden 1837–1854 del av Ous herad sammen med Samnanger og Os. Fusa ble skilt fra Ous som egen kommune og egen prestegjeld fra 1855. I 1903 ble Fusa igjen delt i tre kommuner etter grensene for kirkesogn. Fusa, Strandvik og Hålandsdal var egne kommuner i perioden 1903–1963. Fra 1964 ble Fusa kommune samlet til en storkommune, slik som den er kjent i dag. Kommunesenteret i det nye Fusa ble Eikelandsosen.